**Predkladacia správa**

 Materiál „Informácia o výsledkoch úradných kontrol potravín so zameraním na predaj potravín po dátume spotreby a dátume minimálnej trvanlivosti v nadväznosti na zákon NR SR č. 42/2013 Z.z., ktorým sa mení a dopĺňa zákon NR SR č. 152/1995 Z.z. o potravinách v znení neskorších predpisov a ktorým sa dopĺňajú a menia niektoré zákony“ predkladá Ministerstvo pôdohospodárstva a rozvoja vidieka SR (ďalej „MPRVSR“) na základe záverov plenárneho zasadnutia Hospodárskej a sociálnej rady Slovenskej republiky zo dňa 12. 8. 2013.

 V rámci bodu Rôzne bola vznesená požiadavka RÚZ o prerokovanie primeranosti pokút, vyplývajúcich zo zákona č. 42/2013 Z. z., ktorý je účinný od 1.4. 2013, pričom túto požiadavku podporilo aj KOZ SR.

 V predloženom materiáli MPRVSR analyzovalo výsledky a spracovalo zhodnotenie úradných kontrol potravín so zameraním na predaj potravín po dátume spotreby a dátume minimálnej trvanlivosti v nadväznosti na zákon č. 42/2013 Z.z., ktorým sa mení a dopĺňa zákon č. 152/1995 Z.z. o potravinách, ako aj zhodnotenie sankčnej časti predmetného zákona za roky 2012 a 2013.